സംഗീതക്കൂട്ടായ്മയെ മന്ത്രി അഭിനന്ദിച്ചു കരുവാരകുണ്ട്: കരുവാരകുണ്ട് ഗാനോല്സവം സംഗീത കൂട്ടായ്മയുടെ അഞ്ചാം വാര്ഷികം സര്വീസ് ബാങ്ക് ഓഡിറ്റോറിയത്തില് നടന്നു. മന്ത്രി അഹമ്മദ് ദേവര് കോവില് വാര്ഷിക പരിപാടി ഉദ്ഘാടനം ചെയ്തു. മൂന്ന് രോഗികള്ക്കായി 16 ലക്ഷം രൂപയുടെ ചികില്സാ സഹായ വിതരണവും ചടങ്ങില് നടന്നു. ജീവകാരുണ്യപ്രവര്ത്തന മേഖലയില് സജീവ ഇടപെടല് നടത്തുന്ന സംഗീത കൂട്ടായ്മയാണ് കരുവാരക്കുണ്ട് ഗാനോത്സവം. അഞ്ച് വര്ഷക്കാലയളവില് ഒരു കോടി രുപയുടെ ചികില്സാ സഹായമാണ് വിതരണം ചെയ്തിട്ടുള്ളത്. തെരുവോരങ്ങളില് പാട്ടുപാടിയാണ് ജീവകാരുണ്യ പ്രവര്ത്തനങ്ങള്ക്കാവശ്യമായ പ്രവര്ത്തനങ്ങള് നടത്തുന്നത്. ഇത്തരം മാതൃകാ പ്രവര്ത്തനം നടത്തുന്ന കൂട്ടായ്മയെ മന്ത്രി അഹമ്മദ് ദേവര് കോവില് പ്രത്യേകം അഭിനന്ദിച്ചു.ചടങ്ങില് കരുവാരക്കുണ്ട് ഗ്രാമപ്പഞ്ചായത്ത് പ്രസിഡന്റ്് വി.എസ്.പൊന്നമ്മ അധ്യക്ഷത വഹിച്ചു. മുന്ന് രോഗികള്ക്കായി 16 ലക്ഷം രൂപയുടെ ചികില്സാ ധനസഹായ വിതരണവും ചടങ്ങില് നടന്നു.വിവിധ മേഖലകളില് മികവു തെളിയിച്ചവരെ ആദരിക്കുകയും ചെയ്തു.പോലീസ് സ്റ്റേഷന് ഹൗസ് ഓഫീസര് മനോജ് പറയറ്റ, അക്രം,സ്പെഷ്യല് ബ്രാഞ്ച് എഎസ്ഐ അലവി കണ്ണന്കുഴി, ഗഫൂര് തയ്യില്, ഷെരീഫ്, ഫാരിസ്, ടി. അനില് കുമാര്, വിജയന് കരുവാരക്കുണ്ട്, ഇ.മുഹമ്മദ് ബഷീര്, ശശികുമാര് തേക്കിന് കാട്ടില് തുടങ്ങിയവര് പ്രസംഗിച്ചു.